**DĖL ROKIŠKIO RAJONO SAVIVALDYBĖS TARYBOS 2017 M. BIRŽELIO 23 D. SPRENDIMO NR. TS-132 „DĖL ROKIŠKIO RAJONO SAVIVALDYBĖS TARYBAI TEIKIAMO DERINTI AB „PANEVĖŽIO ENERGIJA“ 2019-2022 METŲ INVESTICIJŲ PLANO ROKIŠKIO ŠILUMOS TINKLŲ RAJONE” DALINIO PAKEITIMO**

2019 m. vasario 20 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, 18 straipsnio 1 dalimi, Valstybinės kainų ir energetikos kontrolės komisijos (toliau – VKEKK) 2015-04-17 nutarimu Nr. O3-252, patvirtintu „Energetikos įmonių investicijų vertinimo ir derinimo Valstybinėje kainų ir energetikos kontrolės komisijoje tvarkos aprašu, Lietuvos Respublikos šilumos ūkio įstatymo 10 skirsnio 35 straipsniu, Lietuvos Respublikos energetikos įstatymo 3 skirsnio 15 straipsnio 3 punktu, Rokiškio rajono savivaldybės tarybos 2008 m. spalio 31 d. sprendimu Nr. TS-10.177 „Dėl Šilumos tiekėjų investicinių projektų (planų) derinimo su Rokiškio rajono savivaldybės taryba tvarkos“, Rokiškio rajono savivaldybės taryba

n u s p r e n d ž i a:

1. Pakeisti Rokiškio rajono savivaldybės tarybos 2017 m. birželio 23 d. sprendimo Nr. TS-132 „Dėl Rokiškio rajono savivaldybės tarybai teikiamo derinti AB „Panevėžio energija“ 2019–2022 metų investicijų plano Rokiškio šilumos tinklų rajone” sprendimą ir vietoje žodžių „Suderinti akcinės bendrovės „Panevėžio energija“ 2019-2022 metų investicijų planą, kurių vertė – 5792 tūkst. Eur (penki tūkstančiai septyni šimtai devyniasdešimt du tūkstančiai eurų) pagal priedą“ įrašyti žodžius „Suderinti akcinės bendrovės Panevėžio energija“ 2019-2022 metų investicijų planą, kurių vertė – 5882 tūkst. Eur (penki tūkstančiai aštuoni šimtai aštuoniasdešimt du tūkstančiai eurų) pagal priedą“.

2. Pakeisti Rokiškio rajono savivaldybės tarybos 2017 m. birželio 23 d. sprendimu Nr. TS-132 „Dėl Rokiškio rajono savivaldybės tarybai teikiamo derinti AB „Panevėžio energija“ 2019–2022 metų investicijų plano Rokiškio šilumos tinklų rajone“ patvirtinto priedo 3.1 punktą ir išdėstyti jį nauja redakcija (priedas).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Dovilė Pučinskienė

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS**

**2017 M. BIRŽELIO 23 D. SPRENDIMO NR. TS-132 „ DĖL ROKIŠKIO RAJONO SAVIVALDYBĖS TARYBAI TEIKIAMO DERINTI AB „PANEVĖŽIO ENERGIJA“ 2019-2022 METŲ INVESTICIJŲ PLANO ROKIŠKIO ŠILUMOS TINKLŲ RAJONE” DALINIO PAKEITIMO” AIŠKINAMASIS RAŠTAS**

2019 m. vasario 20 d.

Rokiškis

 **Parengto projekto tikslai ir uždaviniai.** Šiuo sprendimo projektu siūlome Rokiškio rajono savivaldybės tarybai 2019 m. vasario 21 d. posėdyje svarstyti ir suderinti klausimą „Dėl Rokiškio rajono savivaldybės tarybos 2017 m. birželio 23 d. sprendimo Nr. TS- 132 „Dėl Rokiškio rajono savivaldybės tarybai teikiamo derinti AB „Panevėžio energija“ 2019-2022 metų investicijų plano Rokiškio šilumos tinklų rajone“ dalinio pakeitimo. Tikslas – investicija šilumos tinklų statybai Rokiškio mieste dėl naujų vartotojų prijungimo.

 **Šiuo metu esantis teisinis reglamentavimas.** Lietuvos Respublikos šilumos ūkio įstatymo 10 skirsnio 35 straipsnis, Rokiškio rajono savivaldybės tarybos 2008 m. spalio 31 d. sprendimas Nr. TS-10.177 „Dėl Šilumos tiekėjų investicinių projektų (planų) derinimo su Rokiškio rajono savivaldybės taryba tvarkos“, Valstybinės kainų ir energetikos kontrolės komisijos (toliau – VKEKK) 2015-04-17 nutarimu Nr. O3-252, Lietuvos Respublikos energetikos įstatymo 3 skirsnio 15 straipsnio 3 punktu „Energetikos įmonės, besiverčiančios veikla,kurios kainos yra reguliuojamos, numatomas investicijas turi derinti su Komisija. Jeigu šios energetikos įmonių investicijos nėra suderintos su Komisija, jos negali būti pripažintos pagrįstomis valstybės reguliuojamoms kainoms peržiūrėti“, Lietuvos Respublikos vietos savivaldos įstatymo 6 straipsnio „Savarankiškosios (Konstitucijos ir įstatymų nustatytos (priskirtos)) savivaldybių funkcijos“ 30 punktas ir 16 straipsnio 4 punktas.

 **Sprendimo esmė.** AB „Panevėžio energija“ teikia derinti AB „Panevėžio energija“ 2019–2022 metų investicijų plano Rokiškio šilumos tinklų rajone patikslinimą. 2019–2022 metų planuojamų papildomų investicijų Rokiškio šilumos tinklų rajone vertė – 90 tūkst. Eur (devyniasdešimt tūkstančių eurų). Investicija į naujų šilumos vartotojų prijungimą Rokiškio miesto pastatuose, esančiuose Nepriklausomybės a. 1 ir 2, prijungiant du naujus šilumos vartotojus (investicijos vertė – 60 tūkst. Eur, orientacinis šilumos tinklų ilgis – 230 m, diametras –25–50 mm), ir Perkūno g. Nr. 6, prijungiant tris šilumos vartotojus (investicijos vertė – 30 tūkst. Eur, orientacinis šilumos tinklų ilgis – 115 m, diametras – 50 mm) (priedas).

 **Galimos pasekmės, priėmus siūlomą tarybos sprendimo projektą**:

 teigiamos – pagerės šilumos tinklų būklė Rokiškio mieste;

 neigiamos – nėra.

 S**prendimo nauda Rokiškio rajono gyventojams.** Planuojamos įvykdyti investicijos bus orientuotos į naujų šilumos tinklų statybą Rokiškio mieste dėl penkių naujų šilumos vartotojų prijungimo.

 **Finansavimo šaltiniai ir lėšų poreikis**. 50 proc. – struktūrinių fondų ir 50 proc. – bendrovės lėšų.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus

vyriausioji specialistė Dovilė Pučinskienė